《奉和宫使内翰佳什》
宋代·郭仲荀

老来乞得奉祠宫，退食何妨不自公。
任使世情分冷暖，无劳品自论穹崇。
功名至此休看镜，战伐于今喜挂弓。
梨枣具陈呼稚子，笙歌閒作乐衰翁。
芳菲莫负三春赏，聚散难逢一笑同。
小圃栽培粗伦理，频须把酒殢东风。

作者简介：郭仲荀（？～一一四五），字传师，洛阳（今属河南）人。高宗建炎三年（一一二九），以殿前副都指挥使为两浙宣抚副使守越州（《建炎以来系年要录》卷二九）。绍兴三年（一一三三），为检校少保，知明州。五年，为检校少傅，提举太平观。九年，迁太尉，充东京同留守。十年，知镇江府。十五年，卒于台州（同上书卷一八五）。今录诗三首。